title: Komission päätös (EU) 2017/1088, annettu 24 päivänä maaliskuuta 2017, tiettyjä maito- ja rasvalain nojalla rahoitettuja tutkimukseen liittyviä osatoimenpiteitä koskevasta valtiontuesta SA.35484 (2013/C) (ex SA.35484 (2012/NN)) (tiedoksiannettu numerolla C(2017) 1863)

text:
               20.6.2017

               FI

               Euroopan unionin virallinen lehti

               L 156/25

         KOMISSION PÄÄTÖS (EU) 2017/1088,
   annettu 24 päivänä maaliskuuta 2017,
   tiettyjä maito- ja rasvalain nojalla rahoitettuja tutkimukseen liittyviä osatoimenpiteitä koskevasta valtiontuesta SA.35484 (2013/C) (ex SA.35484 (2012/NN))

         (tiedoksiannettu numerolla C(2017) 1863)

   (Ainoastaan saksankielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen ja erityisesti sen 108 artiklan 2 kohdan ensimmäisen alakohdan,
   on mainitun alakohdan mukaisesti kehottanut asianomaisia osapuolia esittämään huomautuksensa (1) ja ottanut huomioon nämä huomautukset,
   sekä katsoo seuraavaa:
   1.   MENETTELY

               (1)

               Komissio pyysi 28 päivänä marraskuuta 2011 ja 27 päivänä helmikuuta 2012 päivätyillä kirjeillä Saksalta lisätietoja maataloussektorin valtiontukia koskevasta vuoden 2010 vuosiraportista, jonka Saksa toimitti neuvoston asetuksen (EU) 2015/1589 (2) 26 artiklan mukaisesti. Saksa vastasi komission kysymyksiin 16 päivänä tammikuuta 2012 ja 27 päivänä huhtikuuta 2012 päivätyillä kirjeillä. Saksan vastauksista kävi ilmi, että Saksan maitoalalle oli myönnetty taloudellista tukea vuoden 1952 maito- ja rasvalain (Gesetz über den Verkehr mit Milch, Milcherzeugnissen und Fetten), jäljempänä ’maito- ja rasvalaki’, nojalla.

               (2)

               Komissio ilmoitti Saksalle 2 päivänä lokakuuta 2012 päivätyllä kirjeellä, että kyseiset toimenpiteet oli rekisteröity ilmoittamattomana tukena rekisteröintinumerolla SA.35484 (2012/NN). Saksa toimitti lisätietoja kirjeillä, jotka oli päivätty 16 päivänä marraskuuta 2012, 7, 8, 11, 13, 14, 15 ja 19 päivänä helmikuuta, 21 päivänä maaliskuuta, 8 päivänä huhtikuuta, 28 päivänä toukokuuta, 10 ja 25 päivänä kesäkuuta sekä 2 päivänä heinäkuuta 2013.

               (3)

               Komissio ilmoitti Saksalle 17 päivänä heinäkuuta 2013 päivätyllä kirjeellä (3), että se oli päättänyt aloittaa tiettyjen maito- ja rasvalain nojalla toteutettujen osatoimenpiteiden osalta Euroopan unionin toiminnasta tehdyn sopimuksen, jäljempänä ’SEUT-sopimus’, 108 artiklan 2 kohdassa määrätyn menettelyn, jäljempänä ’menettelyn aloittamista koskeva päätös’. Samassa kirjeessä komissio päätteli, että muut osatoimenpiteet olivat sisämarkkinoille soveltuvia joko 28 päivän marraskuuta 2001 ja 31 päivän joulukuuta 2006 välisenä kautena tai 1 päivänä tammikuuta 2007 alkaneella kaudella taikka molempina kausina tai että muissa osatoimenpiteissä ei ollut kyse SEUT-sopimuksen 107 artiklan 1 kohdassa tarkoitetusta valtiontuesta tai että ne eivät kuuluneet valtiontukisääntöjen soveltamisalaan.

               (4)

               Tämän päätöksen kohteena olevien osatoimenpiteiden, toisin sanoen menettelyn aloittamista koskevassa päätöksessä tarkoitettujen osatoimenpiteiden BY2, BY11, BY12 ja BY13, jäljempänä ’osatoimenpiteet’, osalta komissio totesi, että niillä vaikuttaa olevan kaikki valtiontuen ominaisuudet ja että tukikelpoiset kustannukset vastasivat sovellettavien valtiontukisääntöjen mukaisesti sallittuja tukikelpoisia kustannuksia (ks. menettelyn aloittamista koskevan päätöksen 203 ja 209 kohta).

               (5)

               Komissio ei kuitenkaan ollut saanut Saksalta riittäviä tietoja tuki-intensiteetistä ja erityisesti siitä, vastasiko tuki-intensiteetti sovellettavien valtiontukisääntöjen mukaisesti hyväksyttyjä prosenttiosuuksia (ks. menettelyn aloittamista koskevan päätöksen 204, 205, 210 ja 211 kohta), minkä vuoksi se ilmaisi epäilyksensä osatoimenpiteiden soveltuvuudesta sisämarkkinoille (ks. menettelyn aloittamista koskevan päätöksen 206 ja 212 kohta). Sen vuoksi komissio pyysi Saksaa toimittamaan huomautuksensa ja kaikki tiedot, jotka saattaisivat olla avuksi arvioitaessa tukea 28 päivänä marraskuuta 2001 alkaneesta kaudesta (ks. menettelyn aloittamista koskevan päätöksen 276 kohta).

               (6)

               Saksan viranomaiset esittivät huomautuksensa menettelyn aloittamista koskevaan päätökseen 20 päivänä syyskuuta 2013 päivätyllä kirjeellä. Baijerin osavaltion maatalousministeriö toimitti lisäselvityksiä 22 päivänä syyskuuta 2016 ja 25 päivänä lokakuuta 2016 päivätyissä kirjeissä.

               (7)

               Päätös menettelyn aloittamisesta julkaistiin Euroopan unionin virallisessa lehdessä
                   (4). Komissio pyysi asianomaisia osapuolia esittämään huomautuksensa kuukauden kuluessa. Komissio ei saanut asianomaisilta osapuolilta erityisiä huomautuksia osatoimenpiteistä.

         2.   OSATOIMENPITEIDEN KUVAUS

               (8)

               Maito- ja rasvalaki on Saksan liittovaltion laki, joka tuli voimaan vuonna 1952. Se on puitelaki, jonka kestoa ei ole rajoitettu.

               (9)

               Maito- ja rasvalain 22 §:n 1 momentin nojalla Saksan osavaltiot, jäljempänä ’osavaltiot’, voivat määrätä meijereille maitomaksun, joka perustuu meijereihin toimitettuihin maitomääriin.

               (10)

               Maito- ja rasvalain 22 §:n 2 momentin mukaan maitomaksusta saatuja tuloja voidaan käyttää ainoastaan seuraaviin tarkoituksiin:

                           a)

                           maidon laadun parantaminen ja säilyttäminen tiettyjen täytäntöönpanosääntöjen perusteella;

                           b)

                           hygienian parantaminen maidon ja maitotuotteiden hankinnan, toimittamisen, jalostamisen ja jakelun yhteydessä;

                           c)

                           maidon tuotosseuranta;

                           d)

                           yritysten neuvonta maitoteollisuuteen liittyvissä kysymyksissä ja maitoteollisuuden uusien ammatinharjoittajien jatkuva kouluttaminen;

                           e)

                           mainonta maidon ja maitotuotteiden kulutuksen lisäämiseksi;

                           f)

                           maito- ja rasvalain mukaisten tehtävien suorittaminen.

               (11)

               Poiketen siitä, mitä maito- ja rasvalain 22 §:n 2 momentissa säädetään, 2 a momentin mukaan maitomaksusta saatuja tuloja saa käyttää myös seuraaviin tarkoituksiin:

                           a)

                           sellaisten luonteeltaan rakenteellisten suurien keräilykustannusten vähentäminen, jotka liittyvät maidon ja kerman toimituksiin tuottajilta meijereihin;

                           b)

                           meijereiden välisiin maitotoimituksiin liittyvien suurten kuljetuskustannusten vähentäminen, jos tällaiset toimitukset ovat tarpeen, jotta voidaan varmistaa kulutukseen tarkoitetun maidon toimitukset vastaanottavan meijerin myyntialueella, ja

                           c)

                           laadun parantaminen maitotuotteiden keskeisellä jakelualueella.

               (12)

               Baijerissa maitomaksun keräämistä ja käyttöä säädeltiin Baijerin maitomaksuasetuksella (Bayerische Milchumlageverordnung).

               (13)

               Maitomaksua käytettiin Baijerissa seuraavien johdanto-osan 4 kappaleessa tarkoitettujen osatoimenpiteiden rahoitukseen:

                           BY2 – Die Erhöhung des Milchproteingehaltes durch Management und Züchtung: Eine Perspektive für Milcherzeuger, Verbraucher und Industrie (Maidon proteiinipitoisuuden nostaminen hoitoon ja jalostukseen liittyvien toimien avulla: Tulevaisuudennäkymät maidontuottajien, kuluttajien ja meijeriteollisuuden kannalta);

                           BY11 – Förderung der Anpassung von Untersuchungsmethoden zur Bearbeitung spezifischer Fragestellungen sowie der Methodenentwicklung in Kooperation mit Forschungseinrichtungen und der Nutzbarmachung und des Transfers wissenschaftlicher Erkenntnisse für die bayerische Milchwirtschaft (Tutkimusmenetelmien mukauttamisen edistäminen tieteen kehityksen seuraamiseksi ja menetelmien kehittäminen yhteistyössä tutkimuslaitosten kanssa sekä tieteellisen tietämyksen siirtäminen Baijerin meijeriteollisuuden käyttöön);

                           BY12 – Entwicklung einer anti-listeriellen, frühen Oberflächenreifungskultur für geschmierte Käse (Listerioosia ehkäisevän pintakypsytysaineen kehittäminen kittikypsytetyille juustoille);

                           BY13 – Überwachung von antimikrobiellen Rückständen der Milch – Etablierung des neuen Biosensor-Systems MCR3 für Routineuntersuchungen in der Praxis (Antibioottijäämien seuranta maidossa – uuden biosensorijärjestelmän MCR3 käyttöönotto käytännön rutiinitestausta varten).

                     Myös viimeksi mainittu osatoimenpide rahoitettiin Baijerin osavaltion talousarviosta.

               (14)

               Osatoimenpiteiden täytäntöönpanon oikeusperustaan kuuluivat myös

                           —

                           Baijerin osavaltion varainhoitoasetus (Bayerische Haushaltsordnung) ja erityisesti sen 23 ja 44 § sekä niihin liittyvät hallinnolliset määräykset (Verwaltungsvorschriften);

                           —

                           Baijerin osavaltion maatalousministeriön kaksivuotinen talousarviosuunnitelma, johon sisältyy maito- ja rasva-alan erityisrahastosta (Sondervermögen Milch und Fett) rahoitettavia menoja käsittelevä erillinen luku;

                           —

                           Baijerin osavaltion maatalousministeriön hallinnolliset säädökset tutkimushankkeiden ja niistä aiheutuvien menojen hyväksymiseksi (Ausgabeermächtigung).

               (15)

               Päätökset siitä, millaisia tutkimushakkeita maitomaksulla on tarkoitus toteuttaa ja rahoittaa, hyväksytään erityisellä päätöksentekomenettelyllä, johon osallistuu seuraavien eri päätöksentekotasojen edustajia: Baijerin osavaltion meijeriteollisuusyhdistyksen (Landesvereinigung der bayerischen Milchwirtschaft) johtokunta, joka esittää luettelon esivalinnan läpäisseistä hankkeista yhdistyksen yleiskokouksessa (Mitgliederversammlung) tapahtuvaa äänestystä varten. Yleiskokouksen äänestyksellä hyväksytään myös suunniteltujen hankkeiden talousarvio. Äänestyksen ja Baijerin osavaltion maatalousministeriön kaksivuotisen talousarviosuunnitelman perusteella ministeriö antaa hallinnolliset säädökset valittujen tutkimushankkeiden menojen hyväksymiseksi (Ausgabeermächtigung). Kustakin hankkeesta tehdään erillinen päätös.

         3.   SAKSAN HUOMAUTUKSET

               (16)

               Saksa toimitti menettelyn aloittamista koskevassa päätöksessä pyydettyjen soveltuvuusedellytysten osalta seuraavat tiedot:

      BY2 – Die Erhöhung des Milchproteingehaltes durch Management und Züchtung: Eine Perspektive für Milcherzeuger, Verbraucher und Industrie (Maidon proteiinipitoisuuden nostaminen hoitoon ja jalostukseen liittyvien toimien avulla: Tulevaisuudennäkymät maidontuottajien, kuluttajien ja meijeriteollisuuden kannalta):

               (17)

               Hanke toteutettiin vuosina 2008–2012. Tuensaajana oli Technische Universität München.

               (18)

               Hankkeen kokonaistalousarvio oli 600 000 euroa, ja sen rahoitus jakaantuu seuraavasti:

                  Taulukko 1

                           Lähde

                           euroa vuodessa

                           euroa yhteensä

                           % kokonaismäärästä

                           Tuensaajan omat varat

                           20 000

                           100 000

                           16,67

                           Theo Müller -konserni

                           75 000

                           350 000

                           58,33

                           Maitomaksu (MFG)

                           35 000

                           150 000

                           25

               (19)

               Maitomaksusta saatavan tuen määrä oli 150 000 euroa, ja sen osuus oli 25 prosenttia tutkimushankkeen kokonaistalousarviosta.

      BY11 – Förderung der Anpassung von Untersuchungsmethoden zur Bearbeitung spezifischer Fragestellungen sowie der Methodenentwicklung in Kooperation mit Forschungseinrichtungen und der Nutzbarmachung und des Transfers wissenschaftlicher Erkenntnisse für die bayerische Milchwirtschaft (Tutkimusmenetelmien mukauttamisen edistäminen tieteen kehityksen seuraamiseksi ja menetelmien kehittäminen yhteistyössä tutkimuslaitosten kanssa sekä tieteellisen tietämyksen siirtäminen Baijerin meijeriteollisuuden käyttöön):

               (20)

               Hankkeen tarkoituksena oli nykyaikaistaa käytössä olevia maidontutkimusmenetelmiä ja maitoalan erityiskysymyksiin liittyviä kyselylomakkeita. Tutkimushankkeen tulokset oli tarkoitettu Baijerin osavaltiossa maidontuotannon ja maitotuotteiden jalostuksen alalla toimivien meijeriyritysten käyttöön.

               (21)

               Hanke toteutettiin vuosina 2002–2011. Tuki myönnettiin vuosittain.

               (22)

               Hankkeen talousarvio ja tuen määrät olivat seuraavat:

                  Taulukko 2

                  Kausi 2002–2006

                           Vuosi

                           2002

                           2003

                           2004

                           2005

                           2006

                           Hankkeen talousarvio (euroa)

                           332 505,30

                           416 945,14

                           616 483,19

                           812 433,90

                           587 072,90

                           Tuen määrä (euroa)

                           222 261,52

                           288 240,39

                           423 429,64

                           564 887,80

                           391 124,32

                           Tuki-intensiteetti (%)

                           66,84

                           69,13

                           68,68

                           69,53

                           66,62

                  Taulukko 3

                  Kausi 2007–2012

                           Vuosi

                           2007

                           2008

                           2009

                           2010

                           2011

                           2012

                           Hankkeen talousarvio (euroa)

                           378 169,60

                           324 134,53

                           376 916,07

                           369 009,52

                           409 803,32

                           343 753,57

                           Tuen määrä (euroa)

                           273 898,60

                           240 292,53

                           274 014,01

                           268 866,52

                           301 076,32

                           257 259,72

                           Tuki-intensiteetti (%)

                           72,43

                           74,13

                           72,70

                           72,86

                           73,47

                           74,84

               (23)

               Tuensaajana oli Verein Allgäu-Schwaben e. V., joka on keskisuuri yritys (5), jäljempänä ’pk-yritys’. Tutkimuksen tuloksia esiteltiin erilaisissa kansallisissa ja kansallisissa tapahtumissa sekä monissa kansallisissa ja kansainvälisissä tieteellisissä julkaisuissa (6).

      BY12 – Entwicklung einer anti-listeriellen, frühen Oberflächenreifungskultur für geschmierte Käse (Listerioosia ehkäisevän pintakypsytysaineen kehittäminen juustoille):

               (24)

               Saksan viranomaiset selittivät 20 päivänä syyskuuta 2013 päivätyssä kirjeessään toimittaneensa alun perin hankkeesta vääränlaisen kuvauksen, jota oli käytetty perusteena menettelyn aloittamista koskevalle päätökselle. Kyseinen erehdys johtui sekaannuksesta erään toisen, kokonaan yksityisistä varoista rahoitetun hankkeen kanssa, jonka nimike oli hyvin samankaltainen. Saksa toimitti maitomaksulla rahoitetusta hankkeesta uusia tietoja seuraavasti:

               (25)

               Hankkeella pyrittiin selvittämään Listeria monocytogenes -bakteerin ja kittikypsytykseen käytettävien punahomebakteerien välisiä kytköksiä. Hankkeen tarkoituksena oli edistää mikrobeja koskevaa perustutkimusta. Sen tuloksena pystyttiin osoittamaan eräiden Pichia norvegensis -kantojen poikkeuksellinen inhiboiva potentiaali Listeria monocytogenes -bakteereja vastaan. Kyseistä havaintoa ei aiemmin ollut kuvailtu tieteellisesti. Tuloksia ei pystytty hyödyntämään välittömästi juuston valmistuksessa, koska inhiboivan potentiaalin perustana oleva molekulaarinen kuvaus vaati lisäselvityksiä.

               (26)

               Hanke toteutettiin vuosina 2006–2008. Hankkeen talousarvio oli 30 000 euroa, ja se rahoitettiin kokonaan maitomaksulla.

               (27)

               Tuensaajana oli Technische Universität München, joka on voittoa tavoittelematon korkeamman asteen oppilaitos.

      BY13 – Überwachung von antimikrobiellen Rückständen der Milch – Etablierung des neuen Biosensor-Systems MCR3 für Routineuntersuchungen in der Praxis (Antibioottijäämien seuranta maidossa – uuden biosensorijärjestelmän MCR3 käyttöönotto käytännön rutiinitestausta varten):

               (28)

               Hanke toteutettiin vuosina 2010–2011. Tukikelpoiset kustannukset olivat yhteensä 73 234,58 euroa. Tuki myönnettiin vuonna 2010, ja se oli peräisin kahdesta rahoituslähteestä, jotka olivat Maitomaksu ja Baijerin osavaltion talousarvio (Ernährung-klusteri). Maitomaksulla rahoitettu tuen määrä oli 26 500 euroa ja Ernährung-klusterista rahoitetun tuen määrä niin ikään 26 500 euroa. Tuki-intensiteetti oli näin ollen 72,4 prosenttia.

               (29)

               Tuensaajana oli Milchprüfring Bayern e. V., joka on pk-yritys (7). Tutkimuksen tuloksia esiteltiin erilaisissa kansallisissa ja kansallisissa tapahtumissa sekä monissa kansallisissa ja kansainvälisissä tieteellisissä julkaisuissa (8).

         4.   TUEN ESIINTYMISEN ARVIOINTI

               (30)

               Menettelyn aloittamista koskevassa päätöksessä komissio katsoi, että osatoimenpiteillä vaikutti olevan kaikki valtiontuen ominaisuudet.

               (31)

               SEUT-sopimuksen 107 artiklan 1 kohdan mukaan jäsenvaltion myöntämä taikka valtion varoista muodossa tai toisessa myönnetty tuki, joka vääristää tai uhkaa vääristää kilpailua suosimalla jotakin yritystä tai tuotannonalaa, ei sovellu sisämarkkinoille, siltä osin kuin se vaikuttaa jäsenvaltioiden väliseen kauppaan.

         4.1   Jäsenvaltion myöntämä tai valtion varoista maksettu tuki

               (32)

               Tuen maksaminen rahoitettiin pääasiassa maitomaksusta saaduista varoista. Osatoimenpiteeseen BY13 tukea myönnettiin myös Baijerin osavaltion talousarviosta.

               (33)

               Osavaltion talousarviosta peräisin olevat varat ovat valtion varoja. Myös maitomaksusta saatuja varoja pidetään SEUT-sopimuksen 107 artiklan 1 kohdassa tarkoitettuina valtion varoina jäljempänä luetelluista syistä.

               (34)

               Vakiintuneen oikeuskäytännön mukaan ei ole aiheellista erotella tapauksia, joissa tuen myöntäjä on valtio, tapauksista, joissa tuen myöntäjä on kyseisen valtion nimeämä tai perustama julkinen tai yksityinen elin. Jotta myönnettyjä etuja voidaan kuitenkin pitää SEUT-sopimuksen 107 artiklan 1 kohdassa tarkoitettuna valtiontukena, niiden on yhtäältä oltava suoraan tai välillisesti valtion varoista myönnettyjä etuja ja toisaalta niiden on johduttava valtiosta.

               (35)

               Edellä kuvattujen toimenpiteiden osalta on ilmeistä, että maitomaksu kerätään liittovaltion lainsäädännön (MFG) sekä Baijerin osavaltion maitomaksuasetuksen perusteella.

               (36)

               Maito- ja rasvalain 22 §:n 1 momentin 1 kohdassa säädetään erityisesti, että osavaltioiden hallitukset voivat osavaltiotason yhdistyksiä tai ammatillisia organisaatioita kuullen kerätä yhdessä meijereiltä ja maidonkeruukeskuksilta maksuja meijeriteollisuuden edistämiseksi.

               (37)

               Maito- ja rasvalain 22 §:n 1 momentin 2 kohdan mukaan osavaltioiden hallitukset voivat yhdistysten tai ammatillisten organisaatioiden pyynnöstä kerätä maksuja enintään 0,2 sentin arvosta toimitetulta raakamaitokilogrammalta. Sen vuoksi maksua koskeva määräysvalta kuuluu selvästikin osavaltioiden hallituksille.

               (38)

               Maitomaksun keräämisen oikeusperusta Baijerissa on Baijerin osavaltion maitomaksuasetus, jossa säädetään maksuun liittyvistä yksityiskohtaisista järjestelyistä, kuten maksun suuruudesta. Näin ollen maitomaksun keräämistä sääntelee Baijerin osavaltion hallitus, toisin sanoen valtio. Tähän ei vaikuta se seikka, että kyseinen asetus annetaan kuulleen asianomaisia osavaltiotason meijeriteollisuutta edustavia yhdistyksiä.

               (39)

               Tarkasteltavana olevassa tapauksessa maksu kerätään yksityisiltä yrityksiltä, toisin sanoen meijereiltä. Tästä maksusta saadut tulot osoitetaan Baijerin osavaltion talousarvioon ennen niiden käyttämistä tutkimukseen liittyvien osatoimenpiteiden rahoittamiseen. Sen vuoksi maksun katsotaan kuuluvan julkishallinnon alaisuuteen.

               (40)

               Komissio katsoo, että maitomaksulla rahoitetut toimenpiteet ovat valtion varoista myönnettyä tukea ja tarkoittavat valtion varojen käyttämistä.

         4.2   Yritykset/valikoiva etu

               (41)

               Tuensaajat olivat Technische Universität München (osatoimenpiteet BY2 ja BY12), Milchwirtschaftlicher Verein Allgäu-Schwaben e. V. (osatoimenpide BY11) ja Milchprüfring Bayern e. V. (osatoimenpide BY13).

               (42)

               Technische Universität München on julkinen tutkimusorganisaatio. Osatoimenpiteen BY2 osalta sitä on pidettävä yrityksenä, koska se harjoitti taloudellista toimintaa tekemällä maatalousalan sopimustutkimusta, jonka tavoitteena oli tuottaa käytännön tuloksia hyödynnettäviksi maidontuotantoon maitotiloilla ja meijereissä. Toiminnan taloudellinen luonne korostuu siinä, että myös yksityiset yritykset (Theo Miller -konserni, ks. johdanto-osan 18 kappale) osallistuivat tutkimushankkeen rahoittamiseen. Voidaan päätellä, että tutkimusorganisaatio teki sopimustutkimusta ja toimitti tutkimustulokset liikeyritysten käyttöön.

               (43)

               Osatoimenpiteen BY12 osalta on katsottava, ettei Technische Universität München ole toiminut yrityksenä, koska se harjoitti muuta kuin taloudellista toimintaa suorittaessaan riippumatonta tutkimustoimintaa laajempien perustietojen saamiseksi mikrobitutkimuksen alalla. Kuten johdanto-osan 24 kappaleessa todetaan, Saksa toimitti tästä osatoimenpiteestä uusia tietoja, joita ei ollut arvioitu menettelyn aloittamista koskevassa päätöksessä. Näiden uusien tietojen mukaan osatoimenpiteeseen BY12 sisältyvä tutkimushanke liittyy riippumattomaan tutkimustoimintaan mikrobiperustutkimuksen alalla, eikä sen tuloksia ole tarkoitus soveltaa suoraan käytännön tasolla.

               (44)

               Milchwirtschaftlicher Verein Allgäu-Schwaben e. V. (osatoimenpide BY11) ja Milchprüfring Bayern e. V. (osatoimenpide BY13) ovat eräänlaisia Baijerin maidontuotanto- ja meijeriteollisuusalan edustajien muodostamia luonteeltaan yksityisoikeudellisia organisaatioita, jotka harjoittavat erilaisia taloudellisia toimintoja ja tarjoavat sopimusperusteisia palveluja Baijerin maidontuottajien, -jalostajien ja muiden meijerialan toimijoiden hyväksi. Osatoimenpiteiden BY11 ja BY13 osalta ne tekivät maatalousalan sopimustutkimusta, jonka tavoitteena oli tuottaa käytännön tuloksia hyödynnettäviksi maidontuotantoon maitotiloilla ja meijereissä. Saksa luokittelee ne pk-yrityksiksi.

               (45)

               Kaikki kolme valittua tuensaajaa saivat yrityksinä valikoivaa etua, koska hankkeiden kustannukset, jotka olivat osa niiden taloudellista toimintaa ja jotka olisi normaalisti kuulunut rahoittaa niiden omasta talousarviosta, katettiin valtion talousarviosta ja maitomaksusta peräisin olevilla varoilla.

         4.3   Kilpailun vääristyminen ja vaikutus kauppaan

               (46)

               Unionin tuomioistuimen oikeuskäytännön mukaan yrityksen kilpailuaseman vahvistaminen valtion tuella vääristää yleensä kilpailua suhteessa muihin kilpaileviin yrityksiin, jotka eivät saa tätä tukea (9). Tuki, jota myönnetään unionin sisäiselle kaupalle avoimilla markkinoilla toimivalle yritykselle, on omiaan vaikuttamaan jäsenvaltioiden väliseen kauppaan (10). Maataloustuotteilla käytävä kauppa oli unionissa huomattavan suurta vuosina 2001–2012. Esimerkiksi vuonna 2011 yhdistetyn nimikkeistön nimikkeeseen 0401 (maito ja kerma, tiivistämätön ja lisättyä sokeria tai muuta makeutusainetta sisältämätön) (11) kuuluvien tuotteiden tuonnin arvo oli 1,2 miljardia euroa ja viennin arvo 957 miljoonaa euroa (12).

               (47)

               Tässä päätöksessä arvioitujen osatoimenpiteiden tarkoituksena on tukea maatalousalan ja erityisesti meijeriteollisuusalan sopimusperusteista tutkimustoimintaa. Koska maitotuotteilla käytävä kauppa on huomattavaa, voidaan olettaa, että kyseessä olevat osatoimenpiteet häiritsevät tai uhkaavat häiritä kilpailua ja vaikuttavat jäsenvaltioiden väliseen kauppaan.

         4.4   Päätelmä tuen olemassaolosta

               (48)

               Sen vuoksi voidaan päätellä, että osatoimenpiteet BY2, BY11 ja BY13 ovat SEUT-sopimuksen 107 artiklan 1 kohdassa tarkoitettua valtiontukea, kun sitä vastoin osatoimenpide BY12 ei ole valtiontukea, koska tuensaaja ei harjoittanut taloudellista toimintaa.

         5.   TUEN LAILLISUUDEN ARVIOINTI

               (49)

               SEUT-sopimuksen 108 artiklan 3 kohdan mukaisesti jäsenvaltioiden on annettava komissiolle tieto tuen myöntämistä koskevasta suunnitelmasta, eivätkä ne saa panna tukea täytäntöön ennen kuin komissio on hyväksynyt sen sisämarkkinoille soveltuvaksi (täytäntöönpanokielto). Saksa ei ollut ilmoittanut komissiolle osatoimenpiteitä BY2, BY11 ja BY13 ennen niiden toteuttamista.

               (50)

               Osatoimenpiteet BY2, BY11 ja BY13 ovat asetuksen (EU) 2015/1589 1 artiklan c alakohdassa tarkoitettua uutta tukea. Yksikään voimassa olevan tuen kriteereistä ei täyty. Tuki ei erityisesti ole asetuksen (EU) 2015/1589 1 artiklan b alakohdan i alakohdassa tarkoitettua voimassa olevaa tukea, koska se pantiin täytäntöön SEUT-sopimuksen voimaantulon jälkeen (osatoimenpide BT2 toteutettiin vuonna 2008, osatoimenpide BY11 vuonna 2002 ja osatoimenpide BY13 vuonna 2010) eikä kymmenen vuoden vanhentumisaika ole päättynyt (vanhentumisaika keskeytettiin 28 päivänä marraskuuta 2011, ks. menettelyn aloittamista koskevan päätöksen johdanto-osan 152 kappale).

               (51)

               Koska näistä uusista tukitoimenpiteistä ei ilmoitettu komissiolle ennen niiden toteuttamista, ne ovat sääntöjenvastaista tukea.

         6.   ARVIOINTI OSATOIMENPITEIDEN SOVELTUVUUDESTA SISÄMARKKINOILLE

               (52)

               SEUT-sopimuksen 107 artiklan 3 kohdan c alakohdan nojalla sisämarkkinoille soveltuvana voidaan pitää tukea tietyn taloudellisen toiminnan tai talousalueen kehityksen edistämiseen, jos tuki ei muuta kaupankäynnin edellytyksiä yhteisen edun kanssa ristiriitaisella tavalla.

               (53)

               Ilmoituksessaan, joka koskee valtiontuen sääntöjenvastaisuuden arvioinnissa sovellettavien sääntöjen määräytymistä (13), komissio toteaa, että kaikkia sääntöjenvastaisia eli SEUT-sopimuksen 108 artiklan 3 kohdan vastaisesti täytäntöön pantuja tukia on arvioitava tuen myöntämisajankohtana voimassa olleiden sääntöjen perusteella.

               (54)

               Tutkimushankkeita varten on hyväksytty erilliset suuntaviivat. Tukea, joka on myönnetty 28 päivän marraskuuta 2001 ja 31 päivän joulukuuta 2006 välisenä aikana, on arvioitava tutkimus- ja kehitystyöhön sekä innovaatiotoimintaan myönnettävälle valtiontuelle vahvistettujen yhteisön puitteiden (14), jäljempänä ’yhteisön puitteet vuodelta 1996’, mukaisesti. Tukea, joka on myönnetty 1 päivän tammikuuta 2007 jälkeen, on arvioitava tutkimus- ja kehitystyöhön sekä innovaatiotoimintaan myönnettävälle valtiontuelle vahvistettujen yhteisön puitteiden (15), jäljempänä ’yhteisön puitteet vuosiksi 2007–2013’, mukaisesti.

               (55)

               Osatoimenpiteet BY2, BY11 ja BY13 luokitellaan yhteisön puitteiden vuodelta 1996 liitteessä I olevassa toisessa luetelmakohdassa ja yhteisön puitteiden vuosiksi 2007–2013 2.2 kohdan f alakohdassa määritellyksi teolliseen tutkimukseen tarkoitetuksi tueksi, koska osatoimenpiteiden tarkoituksena oli merkittävällä tavalla parantaa ja saada meijerialan tuotteisiin ja tuotantomenetelmiin liittyvää tietoa, ja niillä oli käytännön vaikutuksia alaan. Kyseisten tutkimushankkeiden tulokset olivat suoraan käytettävissä meijerialan yrityksissä ja niiden tuotantosykleissä, koska niiden tarkoituksena oli parantaa näiden yritysten tuottamien maitotuotteiden laatua. Esimerkiksi osatoimenpiteen BY2 mukainen tutkimushanke liittyi maidon proteiinipitoisuuden lisäämiseen, ja yksityiset yritykset olivat suoraan mukana kyseisessä hankkeessa; osatoimenpiteen BY11 mukainen tutkimushanke liittyi uudenaikaisiin maidontutkimusmenetelmiin, ja osatoimenpide BY13 liittyi uuden biosensorijärjestelmän käyttöönottoon käytännön rutiinitestausta varten.

               (56)

               Tukikelpoiset kustannukset on jo menettelyn aloittamista koskevassa päätöksessä arvioitu sisämarkkinoille soveltuviksi (ks. päätöksen johdanto-osan 203 ja 209 kappale). Sen vuoksi on vielä arvioitava tuen intensiteetti (ks. menettelyn aloittamista koskevan päätöksen johdanto-osan 204, 205, 210 ja 211 kappale) (ks. tämän päätöksen johdanto-osan 5 kappale).

      Osatoimenpide BY2

               (57)

               Osatoimenpidettä BY2 on arvioitava vuosia 2007–2013 koskevien yhteisön puitteiden perusteella, koska tuki myönnettiin kaudelle 2008–2012.

               (58)

               Vuosia 2007–2013 koskevien yhteisön puitteiden 5.1.2 kohdan b alakohdan nojalla teollisen tutkimuksen osalta sallitaan enintään 50 prosentin tuki-intensiteetti. Osatoimenpiteen BY2 yhteydessä tuki-intensiteetti oli 25 prosenttia (ks. tämän päätöksen johdanto-osan 19 kappale), joten se oli lainsäädännössä sallittujen rajojen mukainen.

               (59)

               Sen vuoksi voidaan päätellä, että osatoimenpide BY2 soveltuu sisämarkkinoille, koska sen osalta on noudatettu vuosia 2007–2013 koskevien yhteisön puitteiden 5.1.2 kohdan b alakohdassa esitettyä tuki-intensiteettiä.

      Osatoimenpide BY11

               (60)

               Koska osatoimenpide BY11 toteutettiin vuosien 2002 ja 2011 välisenä aikana, siihen sisältyvää tukea on arvioitava molempien tutkimustoimintaan myönnettävälle valtiontuelle vahvistettujen yhteisön puitteiden perusteella, toisin sanoen ottaen huomioon yhteisön puitteet vuodelta 1996 siltä osin kuin tuki myönnettiin 28 päivän marraskuuta 2001 ja 31 päivän joulukuuta 2006 välisenä aikana, ja 1 päivän tammikuuta 2007 ja 31 päivän joulukuuta 2011 välisenä aikana myönnetyn tuen osalta vuosia 2007–2013 koskevat yhteisön puitteet.

               (61)

               Täytäntöönpanojaksolla 28 päivästä marraskuuta 200131 päivään joulukuuta 2006 teollisen tutkimuksen osalta sallittiin enintään 50 prosentin tuki-intensiteetti (ks. yhteisön puitteiden vuodelta 1996 5.3 kohta). Sen lisäksi sallittiin 10 prosenttiyksikköä enemmän, jos tuki myönnettiin pk-yritykselle (yhteisön puitteiden vuodelta 1996 5.10.1 kohta). Tukea voitiin vielä korottaa 10 prosenttiyksikköä, jos hankkeeseen liittyy tulosten laaja levittäminen ja julkaiseminen (yhteisön puitteiden vuodelta 1996 5.10.4 kohdan c alakohta). Osatoimenpiteen BY11 mukaisesti myönnetty tuki täyttää mainitut tuki-intensiteettisäännöt, koska tuki myönnettiin pk-yrityksille, hankkeen tulokset esiteltiin laajalti kansainvälisissä ja kansallisissa tieteellisissä tapahtumissa ja julkaisuissa ja tuen määrä oli alle 70 prosenttia tukikelpoisista kustannuksista (ks. tämän päätöksen johdanto-osan 22 kappale ja taulukko 2).

               (62)

               Täytäntöönpanojaksolla 1 päivästä tammikuuta 200731 päivään joulukuuta 2011 teollisen tutkimuksen osalta sallittiin enintään 50 prosentin tuki-intensiteetti (ks. yhteisön puitteiden vuosiksi 2007–2013 5.1.2 kohdan b alakohta). Sen lisäksi sallittiin 10 prosenttiyksikköä enemmän, jos tuki myönnettiin pk-yritykselle (yhteisön puitteiden vuosiksi 2007–2013 5.1.3 kohdan a alakohta). Tukea voitiin vielä korottaa 15 prosenttiyksikköä enintään 80 prosentin enimmäisintensiteettiin saakka, jos hankkeeseen liittyi tulosten laaja levittäminen ja julkaiseminen (yhteisön puitteiden vuosiksi 2007–2013 5.1.3 kohdan c alakohta). Osatoimenpiteen BY11 mukaisesti myönnetty tuki täyttää mainitut tuki-intensiteettisäännöt, koska tuki myönnettiin pk-yrityksille, hankkeen tulokset esiteltiin laajalti kansainvälisissä ja kansallisissa tieteellisissä tapahtumissa ja julkaisuissa ja tuen määrä oli alle 75 prosenttia tukikelpoisista kustannuksista (ks. tämän päätöksen johdanto-osan 21 kappale ja taulukko 3).

               (63)

               Tuensaaja (Milchwirtschaftlicher Verein Allgäu-Schwaben e. V.) voidaan katsoa pk-yritykseksi, koska sen työntekijöiden lukumäärä ja vuotuinen liikevaihto jäävät mikroyritysten sekä pienten ja keskisuurten yritysten määritelmästä 6 päivänä toukokuuta 2003 annetussa komission suosituksessa (16) vahvistettujen raja-arvojen alapuolelle (ks. johdanto-osan 23 kappale). Samassa johdanto-osan kappaleessa tarkoitetussa kansainvälisten ja kansallisten tieteellisten tapahtumien ja julkaisujen luettelossa mainitaan noin 38 yleisöluentoa ja 29 julkaisua.

      Osatoimenpide BY13

               (64)

               Osatoimenpidettä BY13 on arvioitava vuosia 2007–2013 koskevien yhteisön puitteiden perusteella, koska tuki myönnettiin vuonna 2010.

               (65)

               Teollisen tutkimuksen osalta sallittiin enintään 50 prosentin tuki-intensiteetti (ks. yhteisön puitteiden vuosiksi 2007–2013 5.1.2 kohdan b alakohta). Sen lisäksi sallittiin 10 prosenttiyksikköä enemmän, jos tuki myönnettiin pk-yritykselle (yhteisön puitteiden vuosiksi 2007–2013 5.1.3 kohdan a alakohta). Tukea voitiin vielä korottaa 15 prosenttiyksikköä enintään 80 prosentin enimmäisintensiteettiin saakka, jos hankkeeseen liittyi tulosten laaja levittäminen ja julkaiseminen (yhteisön puitteiden vuosiksi 2007–2013 5.1.3 kohdan c alakohta). Osatoimenpiteen BY13 mukaisesti myönnetty tuki täyttää mainitut tuki-intensiteettisäännöt, koska tuki myönnettiin pk-yrityksille, hankkeen tulokset esiteltiin laajalti kansainvälisissä ja kansallisissa tieteellisissä tapahtumissa ja julkaisuissa ja tuen määrä oli alle 75 prosenttia tukikelpoisista kustannuksista (ks. tämän päätöksen johdanto-osan 26 ja 27 kappale).

               (66)

               Tuensaaja (Milchprüfring Bayern e. V.) voidaan katsoa pk-yritykseksi, koska sen työntekijöiden lukumäärä ja vuotuinen liikevaihto jäävät mikroyritysten sekä pienten ja keskisuurten yritysten määritelmästä 6 päivänä toukokuuta 2003 annetussa komission suosituksessa (17) vahvistettujen raja-arvojen alapuolelle (ks. johdanto-osan 29 kappale). Samassa johdanto-osan kappaleessa tarkoitetussa kansainvälisten ja kansallisten tieteellisten tapahtumien ja julkaisujen luettelossa mainitaan noin 12 yleisöluentoa ja 12 julkaisua.

      Päätelmä osatukitoimenpiteiden soveltuvuudesta sisämarkkinoille

               (67)

               Sen vuoksi voidaan päätellä, että osatoimenpiteet BY2, BY11 ja BY13 soveltuvat sisämarkkinoille,

         ON HYVÄKSYNYT TÄMÄN PÄÄTÖKSEN:
   1 artikla
   Osatoimenpide BY 12 ei ole SEUT-sopimuksen 107 artiklan 1 kohdassa tarkoitettua valtiontukea.
   2 artikla
   Valtiontuki, jonka Saksa on myöntänyt 28 päivän marraskuuta 2001 ja 31 päivän joulukuuta 2012 välillä osatoimenpiteiden BY2, BY11 ja BY13 osalta sääntöjenvastaisesti rikkoen SEUT-sopimuksen 108 artiklan 3 kohtaa, soveltuu sisämarkkinoille SEUT-sopimuksen 107 artiklan 3 kohdan c alakohdan mukaisesti.
   3 artikla
   Tämä päätös on osoitettu Saksan liittotasavallalle.

      Tehty Brysselissä 24 päivänä maaliskuuta 2017.

            Komission puolesta

         Phil HOGAN

            Komission jäsen

      (1)  EUVL C 7, 10.1.2014, s. 8.

      (2)  Neuvoston asetus (EU) 2015/1589, annettu 13 päivänä heinäkuuta 2015, Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä (EUVL L 248, 24.9.2015, s. 9).

      (3)  C(2013) 4457 final, oikaistu 16.12.2013 päivätyllä kirjeellä (C(2013) 9021 final).

      (4)  Ks. alaviitteessä 1 oleva viite.

      (5)  Saksan toimittamien tietojen mukaan tuensaajan palveluksessa oli vuonna 2011 yhteensä 154 työntekijää, ja sen vuosiliikevaihto oli 9,05 miljoonaa euroa.

      (6)  Komissio on rekisteröinyt Baijerin osavaltion maatalousministeriön toimittaman luettelon julkaisuista Ares-numerolla (2016)5503557 – 22.9.2016.

      (7)  Saksan toimittamien tietojen mukaan tuensaajan palveluksessa oli vuonna 2011 yhteensä 158 työntekijää, ja sen liikevaihto oli 14,6 miljoonaa euroa.

      (8)  Komissio on rekisteröinyt Baijerin osavaltion maatalousministeriön toimittaman luettelon julkaisuista Ares-numerolla (2016)5503557 – 22.9.2016.

      (9)  Asia 730/79, Philip Morris Holland BV v. komissio, tuomio 17.9.1980, ECLI:EU:C:1980:209, 11 ja 12 kohta.

      (10)  Ks. erityisesti asia 102/87, Ranska v. komissio, tuomio 13.7.1988, ECLI:EU:C:1988:391.

      (11)  Komission täytäntöönpanoasetus (EU) N:o 927/2012, annettu 9 päivänä lokakuuta 2012, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta (EUVL L 304, 31.10.2012, s. 1).

      (12)  Lähde: Eurostat.

      (13)  Komission ilmoitus valtiontuen sääntöjenvastaisuuden arvioinnissa sovellettavien sääntöjen määräytymisestä (EYVL C 119, 22.5.2002, s. 22).

      (14)  Tutkimus- ja kehityshankkeille myönnettävää valtiontukea koskevat yhteisön suuntaviivat (EYVL C 45, 17.2.1996, s. 5).

      (15)  Yhteisön puitteet tutkimus- ja kehitystyöhön sekä innovaatiotoimintaan myönnettävälle valtiontuelle (EUVL C 323, 30.12.2006, s. 1).

      (16)  EUVL L 124, 20.5.2003, s. 36.

      (17)  EUVL L 124, 20.5.2003, s. 36.


title: 2010/491/EY: Neuvoston päätös, tehty 27 päivänä heinäkuuta 2009 , Sveitsin valaliiton ja Liechtensteinin ruhtinaskunnan osallistumista Euroopan unionin jäsenvaltioiden operatiivisesta ulkorajayhteistyöstä huolehtivan viraston toimintaan koskevista yksityiskohtaisista säännöistä tehdyn, Euroopan yhteisön ja mainittujen valtioiden välisen järjestelyn allekirjoittamisesta yhteisön puolesta

text:
               16.9.2010

               FI

               Euroopan unionin virallinen lehti

               L 243/66

         NEUVOSTON PÄÄTÖS,
   tehty 27 päivänä heinäkuuta 2009,
   Sveitsin valaliiton ja Liechtensteinin ruhtinaskunnan osallistumista Euroopan unionin jäsenvaltioiden operatiivisesta ulkorajayhteistyöstä huolehtivan viraston toimintaan koskevista yksityiskohtaisista säännöistä tehdyn, Euroopan yhteisön ja mainittujen valtioiden välisen järjestelyn allekirjoittamisesta yhteisön puolesta
   (2010/491/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 62 artiklan 2 kohdan a alakohdan ja 66 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Euroopan unionin jäsenvaltioiden operatiivisesta ulkorajayhteistyöstä huolehtivan viraston perustamisesta 26 päivänä lokakuuta 2004 annetun neuvoston asetuksen (EY) N:o 2007/2004 (1) 21 artiklan 3 kohdan mukaan Schengenin säännöstön täytäntöönpanoon, soveltamiseen ja kehittämiseen osallistuvat valtiot osallistuvat viraston toimintaan. Osallistumista koskevat yksityiskohtaiset säännöt määritellään yhteisön ja kyseisten valtioiden välisillä lisäjärjestelyillä.

               (2)

               Sen jälkeen kun komissio sai tarvittavat valtuudet 11 päivänä maaliskuuta 2008, Sveitsin valaliiton ja Liechtensteinin ruhtinaskunnan kanssa on käyty neuvottelut järjestelyn tekemiseksi näiden valtioiden osallistumista Euroopan unionin jäsenvaltioiden operatiivisesta ulkorajayhteistyöstä huolehtivan viraston toimintaan koskevista yksityiskohtaisista säännöistä.

               (3)

               Järjestely, joka parafoitiin 19 päivänä tammikuuta 2009, olisi allekirjoitettava yhteisön puolesta sillä varauksella, että se tehdään myöhemmin, ja siihen liitetyt yhteiset julistukset olisi hyväksyttävä.

               (4)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 1 ja 2 artiklan mukaisesti Tanska ei osallistu tämän päätöksen tekemiseen eikä päätös sido Tanskaa eikä sitä sovelleta Tanskaan. Koska tämän päätöksen tarkoituksena on kuitenkin kehittää Schengenin säännöstöä Euroopan yhteisön perustamissopimuksen kolmannen osan IV osaston määräysten mukaisesti, Tanska päättää edellä mainitun pöytäkirjan 5 artiklan mukaisesti kuuden kuukauden kuluessa tämän päätöksen tekemisestä, saattaako se sen osaksi kansallista lainsäädäntöään.

               (5)

               Tällä päätöksellä kehitetään sellaisia Schengenin säännöstön määräyksiä, joihin Yhdistynyt kuningaskunta ei osallistu, Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY (2) mukaisesti. Sen vuoksi Yhdistynyt kuningaskunta ei osallistu tämän päätöksen tekemiseen eikä päätös sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

               (6)

               Tällä päätöksellä kehitetään sellaisia Schengenin säännöstön määräyksiä, joihin Irlanti ei osallistu, Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2002/192/EY (3) mukaisesti. Sen vuoksi Irlanti ei osallistu tämän päätöksen tekemiseen eikä päätös sido Irlantia eikä sitä sovelleta Irlantiin,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön sekä Sveitsin valaliiton ja Liechtensteinin ruhtinaskunnan välillä näiden valtioiden osallistumista Euroopan unionin jäsenvaltioiden operatiivisesta ulkorajayhteistyöstä huolehtivan viraston toimintaan koskevista yksityiskohtaisista säännöistä tehdyn järjestelyn allekirjoittaminen ja siihen liitetyt yhteiset julistukset sillä varauksella, että järjestely tehdään myöhemmin.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa järjestely yhteisön puolesta sillä varauksella, että se tehdään.

      Tehty Brysselissä 27 päivänä heinäkuuta 2009.

            Neuvoston puolesta

            Puheenjohtaja

         C. BILDT

      (1)  EUVL L 349, 25.11.2004, s. 1.

      (2)  EYVL L 131, 1.6.2000, s. 43.

      (3)  EYVL L 64, 7.3.2002, s. 20.


title: Europolin hallintoneuvoston päätös, annettu 20 päivänä maaliskuuta 2007 , säännöistä sopimuksia varten, jotka koskevat kolmansien osapuolten asiantuntijoiden mukanaoloa analyysiryhmien toiminnassa

text:
               29.3.2007

               FI

               Euroopan unionin virallinen lehti

               C 72/32

      EUROPOLIN HALLINTONEUVOSTON PÄÄTÖS,
   annettu 20 päivänä maaliskuuta 2007,
   säännöistä sopimuksia varten, jotka koskevat kolmansien osapuolten asiantuntijoiden mukanaoloa analyysiryhmien toiminnassa
   (2007/C 72/15)
   EUROPOLIN HALLINTONEUVOSTO
   ottaa huomioon Euroopan poliisiviraston perustamisesta tehdyn yleissopimuksen (Europol-yleissopimus) muutettuna neuvoston 27. marraskuuta 2003 antamalla säädöksellä Euroopan poliisiviraston perustamisesta tehdyn yleissopimuksen 43 artiklan 1 kohdan perusteella tehtävästä pöytäkirjasta kyseisen yleissopimuksen muuttamiseksi (1), ja erityisesti sen 10 artiklan 9 kohdan,
   yhteisen valvontaviranomaisen antaman lausunnon sekä sen, että
   säännöistä sopimuksia varten, jotka koskevat kolmansien osapuolten asiantuntijoiden mukanaoloa analyysiryhmän toiminnassa, päättää hallintoneuvosto jäsentensä kahden kolmasosan enemmistöllä, ja
   ON TEHNYT SEURAAVAN PÄÄTÖKSEN:
   1 artikla
   Määritelmät
   Tässä päätöksessä tarkoitetaan

               (a)

               ’analyysiryhmällä ’Europol-yleissopimuksen 10 artiklan 2 kohdassa tarkoitettua ryhmää, jonka jäsenet osallistuvat analyysihankkeeseen,

               (b)

               ’sopimuksella ’Europolin ja kolmannen osapuolen välistä sopimusta, jolla säännellään jälkimmäisen mukanaoloa analyysiryhmän toiminnassa

               (c)

               kolmannen osapuolen asiantuntijoiden ’mukanaololla ’analyysiryhmän toiminnassa sitä, että näillä asiantuntijoilla on oikeus osallistua analyysiryhmän kokouksiin, saada pyynnöstä Europolilta tietoa asiaan liittyvän analyysitietokannan kehityksestä ja saada sovellettavien oikeudellisten vaatimusten mukaisesti analyysitulokset, jotka koskevat heidän edustamaansa kolmatta osapuolta, ja

               (d)

               ’kolmannella osapuolella ’Europol-yleissopimuksen 10 artiklan 4 kohdassa tarkoitettua kolmatta valtiota tai elintä.

         2 artikla
   Kutsuminen mukaan analyysiryhmän toimintaan
   Europol voi kutsua sellaisen kolmannen osapuolen asiantuntijoita mukaan analyysiryhmän toimintaan, jonka kanssa sillä on voimassa oleva sopimus, joka sisältää asianmukaiset säännökset tietojenvaihdosta, mukaan lukien henkilötietojen siirto, sekä vaihdetun tiedon luottamuksellisuudesta. Tällainen kutsu edellyttää analyysiryhmän osanottajien yksimielistä hyväksyntää.
   3 artikla
   Sopimukset
   1.   Kolmansien osapuolten asiantuntijoiden mukanaoloa toiminnassa säännellään Europolin ja kolmansien osapuolten välisillä sopimuksilla. Nämä sopimukset, jotka pohjautuvat tämän päätöksen liitteessä esitettyyn malliin, ilmoitetaan yhteiselle valvontaviranomaiselle. Analyysiryhmän osanottajia on kuultava, jos Europol aikoo poiketa sopimusmallista.
   2.   Sopimuksissa on määrättävä siitä, että mukana olevan kolmannen osapuolen asiantuntijoilla on oikeus

               a.

               osallistua analyysiryhmän kokouksiin,

               b.

               saada pyynnöstä Europolilta tietoja kyseisen analyysitietokannan kehityksestä, ja

               c.

               saada analyysituloksia, jotka koskevat heidän edustamaansa kolmatta osapuolta; tämän tietojen antamisen on tapahduttava Europol-yleissopimuksen 17 artiklan 2 kohdan ja 18 artiklan 4 kohdan, yhteistyö- ja salassapitosopimusten asiaan liittyvien säännösten ja 12. maaliskuuta 1999 säännöistä, jotka koskevat Europolin toimesta tapahtuvaa henkilötietojen välittämistä kolmansille valtioille ja kolmansille elimille (2), annetun neuvoston säädöksen 5 artiklan 5 kohdan mukaisesti sekä kyseiset tiedot toimittaneen jäsenvaltion etukäteen antamalla suostumuksella sekä

               d.

               levittää edelleen analyysituloksia ainoastaan mukana olleiden osallistujien ennakkosuostumuksella voimassa olevien yhteistyö- ja salassapitosopimusten määräysten mukaisesti.

         3.   Näissä sopimuksissa on määrättävä niiden päättämisestä joko mukana olevan kolmannen osapuolen tai Europolin ilmoituksesta, ja Europol voi antaa tällaisen ilmoituksen vain analyysiryhmän osanottajien hyväksyttyä sen. Jos osallistujat eivät pääse sopimukseen, Europol ilmoittaa sopimuksen päättymisestä yhden osallistujan pyynnöstä sekä ilmoittaa asiasta hallintoneuvostolle.
   4 artikla
   Voimaantulo
   Tämä päätös tulee voimaan 19 päivänä huhtikuuta 2007.

      Tehty Haagissa 20 päivänä maaliskuuta 2007

         Hans-Jürgen FÖRSTER

            Hallintoneuvoston puheenjohtaja

      (1)  EUVL C 2, 6.1.2004 s. 1

      (2)  EYVL C 88, 30.3.1999, s. 1, asiakirja sellaisena kuin se on muutettuna 28 päivänä helmikuuta 2002 annetulla neuvoston säädöksellä (EYVL C 76, 27.3.2002, s. 1).

      LIITE
      KOLMANSIEN OSAPUOLTEN ASIANTUNTIJOIDEN MUKANAOLOA ANALYYSIRYHMIEN TOIMINNASSA KOSKEVA SOPIMUSMALLI
      Europol ja (kolmannen osapuolen nimi) (jäljempänä ’osapuolet’)
      ottavat huomioon Europol-yleissopimuksen ja erityisesti sen 10 artiklan 9 kohdan sekä
      Europolin ja (kolmannen osapuolen nimi) välisen yhteistyösopimuksen ja erityisesti sen vaihdettujen tietojen luottamuksellisuutta koskevat määräykset, ja
      TAI
      ottavat huomioon Europolin ja (kolmannen osapuolen nimi) väliset yhteistyö- ja salassapitosopimukset,
      neuvoston 3. marraskuuta 1998 antaman säädöksen Europolin analyysitietokantoihin sovellettavista säännöistä (1)

      hallintoneuvoston (päivämäärä) tekemän päätöksen säännöistä sopimuksia varten, jotka koskevat kolmansien osapuolten asiantuntijoiden mukanaoloa analyysiryhmien toiminnassa, ja erityisesti sen 3 artiklan 1 kohdan,
      analyysitietokannan YYY perustamismääräyksen ja sen, että
      jäsenvaltioiden etujen mukaista on ottaa mukaan (kolmannen osapuolen nimi) asiantuntijoita analyysiryhmä YYY:n toimintaan, ja että
      analyysiryhmä YYY:n analyysityö koskee suoraan (kolmannen osapuolen nimi), ja
      ovat sopineet seuraavaa:
      1 artikla
      Määritelmät
      Tässä sopimuksessa tarkoitetaan

                  (a)

                  kolmannen osapuolen asiantuntijoiden ’mukanaololla ’analyysiryhmän toiminnassa sitä, että näillä asiantuntijoilla on oikeus osallistua analyysiryhmän kokouksiin, saada pyynnöstä Europolilta tietoa asiaan liittyvän analyysitietokannan kehityksestä ja saada sovellettavien oikeudellisten vaatimusten mukaisesti analyysitulokset, jotka koskevat heidän edustamaansa kolmatta osapuolta,

                  (b)

                  ’yhteistyösopimuksella ’sopimusta, jonka Europol ja (kolmannen osapuolen nimi) ovat allekirjoittaneet (päivämäärä), ja

                  (c)

                  ’salassapitosopimuksella ’sopimusta, jota tarkoitetaan Europol-yleissopimuksen 18 artiklan 6 kohdassa.

            2 artikla
      Soveltamisala
      1.   XXX, (lähettävän viranomaisen nimi), on mukana analyysiryhmä YYY:n toiminnassa.
      2.   Sen mukaisesti XXX (2) on oikeutettu

                  a.

                  osallistumaan analyysiryhmän kokouksiin,

                  b.

                  saamaan pyynnöstä Europolilta tietoja kyseisen analyysitietokannan YYY kehityksestä ja

                  c.

                  saamaan analyysituloksia, jotka koskevat (kolmannen osapuolen nimi); tämän tietojen antamisen on tapahduttava Europol-yleissopimuksen 17 artiklan 2 kohdan ja 18 artiklan 4 kohdan, yhteistyö- ja salassapitosopimusten asiaan liittyvien säännösten ja 12. maaliskuuta 1999 säännöistä, jotka koskevat Europolin toimesta tapahtuvaa henkilötietojen välittämistä kolmansille valtioille ja kolmansille elimille, annetun neuvoston säädöksen 5 artiklan 5 kohdan mukaisesti sekä kyseiset tiedot toimittaneen jäsenvaltion etukäteen antamalla suostumuksella sekä

                  d.

                  levittämään edelleen analyysituloksia ainoastaan mukana olleiden osallistujien ennakkosuostumuksella voimassa olevien yhteistyö- ja salassapitosopimusten määräysten mukaisesti.

            3 artikla
      Voimaantulo
      Tämä sopimus tulee voimaan (päivämäärä).
      4 artikla
      Sopimuksen päättäminen
      1.   Tämä sopimus raukeaa automaattisesti, kun analyysitietokanta YYY suljetaan.
      2.   Kumpi tahansa osapuolista voi ilmoittaa sopimuksen päättämisestä milloin tahansa.

         (1)  EYVL C 26, 30.1.1999, s. 1, sellaisena kuin se on muutettuna (lisää viitenumero uuden asetuksen julkaisemisen jälkeen).

         (2)  Asiantuntijan/asiantuntijoiden nimet.


title: 2013/421/EU: Neuvoston päätös, annettu 27 päivänä kesäkuuta 2013 , Euroopan unionin puolesta TIR-yleissopimuksen hallinnollisessa komiteassa esitettävästä kannasta TIR-carnet’isiin merkittyjen tavaroiden kansainvälistä kuljetusta koskevan tulliyleissopimuksen (vuoden 1975 TIR-yleissopimuksen) muuttamista koskevaan ehdotukseen

text:
               3.8.2013

               FI

               Euroopan unionin virallinen lehti

               L 209/17

         NEUVOSTON PÄÄTÖS,
   annettu 27 päivänä kesäkuuta 2013,
   Euroopan unionin puolesta TIR-yleissopimuksen hallinnollisessa komiteassa esitettävästä kannasta TIR-carnet’isiin merkittyjen tavaroiden kansainvälistä kuljetusta koskevan tulliyleissopimuksen (vuoden 1975 TIR-yleissopimuksen) muuttamista koskevaan ehdotukseen
   (2013/421/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               TIR-carnet’isiin merkittyjen tavaroiden kansainvälisestä kuljetuksesta 14 päivänä marraskuuta 1975 tehty tulliyleissopimus, jäljempänä ’TIR-yleissopimus’, hyväksyttiin yhteisön puolesta neuvoston asetuksella (ETY) N:o 2112/78 (1), ja se tuli yhteisössä voimaan 20 päivänä kesäkuuta 1983 (2).

               (2)

               TIR-yleissopimuksen konsolidoitu toisinto julkaistiin neuvoston päätöksen 2009/477/EY (3) liitteenä, ja mainitun päätöksen mukaan komissio julkaisee yleissopimukseen tulevaisuudessa tehtävät muutokset ja ilmoittaa niiden voimaantulopäivän Euroopan unionin virallisessa lehdessä.

               (3)

               Kuljetuksiin liittyviä tullikysymyksiä käsittelevä Yhdistyneiden kansakuntien Euroopan talouskomission työryhmä päätti perusteellisten keskustelujen jälkeen lokakuussa 2011, että TIR-yleissopimukseen on tarpeen tehdä eräitä muutoksia. Muutokset koskevat 6 artiklaa sekä uuden kolmannen osan lisäämistä TIR-yleissopimuksen liitteeseen 9. Kyseisessä uudessa osassa vahvistetaan edellytykset ja vaatimukset, joita sellaisen kansainvälisen organisaation, joka on valtuutettu vastaamaan kansainvälisen vakuusjärjestelmän tehokkaasta järjestämisestä ja toiminnasta sekä painamaan ja jakamaan TIR-carnet’ita, on noudatettava.

               (4)

               TIR-yleissopimukseen ehdotetuilla muutoksilla otetaan käyttöön kansainvälisen organisaation määritelmä sekä määritellään täsmällisesti tällaisen organisaation valtuutusprosessi. Uuden kolmannen osan lisääminen liitteeseen 9 täydentää liitteen tarkoitusta, koska siinä määritellään selvästi kaikkien TIR-järjestelmässä toimivien asema ja vastuualueet sekä parannetaan järjestelmän hallinnoinnin avoimuutta. Sisällyttämällä nämä edellytykset ja vaatimukset TIR-yleissopimukseen yksinkertaistettaisiin myös UN/ECE:n ja kansainvälisen organisaation välillä tehtävän kirjallisen sopimuksen tekstiä TIR-yleissopimuksen 6 artiklan 2 kohdan selittävän huomautuksen 0.6.2 a-2 mukaisesti.

               (5)

               Kaikkien jäsenvaltioiden edustajat suhtautuivat tullilainsäädäntökomiteassa (Geneve-koordinointi) muutosehdotukseen positiivisesti.

               (6)

               TIR-yleissopimuksen hallinnollinen komitea hyväksyi helmikuussa 2012 pitämässään 53. istunnossa TIR-yleissopimukseen ehdotetut muutokset sillä varauksella, että unionin sisäiset menettelyt saatetaan päätökseen.

               (7)

               Hallinnollinen komitea toimitti 5 päivänä heinäkuuta 2012 TIR-yleissopimuksen 59 artiklan 1 ja 2 kohdan mukaisesti pääsihteerille TIR-yleissopimuksen 6 artiklan 2 a kohdan ja liitteen 9 muutoksia koskevan ehdotuksen, joka oli hyväksytty sen 53. istunnossa Genevessä 9 päivänä helmikuuta 2012. Pääsihteeri antoi 10 päivänä heinäkuuta 2012 tallettajan ilmoituksen C.N.358.2012.TREATIES, jonka mukaan ehdotetut muutokset tulevat voimaan 10 päivänä lokakuuta 2013, jollei yksikään sopimuspuoli ole 10 päivään heinäkuuta 2013 mennessä ilmoittanut vastustavansa niitä.

               (8)

               Sen vuoksi olisi määritettävä unionin puolesta esitettävä kanta ehdotettuihin muutosehdotuksiin,

         ON HYVÄKSYNYT TÄMÄN PÄÄTÖKSEN:
   1 artikla
   TIR-yleissopimuksen hallinnollisessa komiteassa esitettävä Euroopan unionin kanta perustuu tähän päätökseen liitettyyn hallinnollisen komitean liiteluonnokseen.
   Komissio julkaisee yleissopimuksen muutokset Euroopan unionin virallisessa lehdessä mainiten niiden voimaantulopäivän.
   2 artikla
   Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 27 päivänä kesäkuuta 2013.

            Neuvoston puolesta

            Puheenjohtaja

         E. GILMORE

      (1)  EYVL L 252, 14.9.1978, s. 1.

      (2)  EYVL L 31, 2.2.1983, s. 13.

      (3)  EUVL L 165, 26.6.2009, s. 1.

      LIITE
      Lisätään artiklaan 6 uusi kohta seuraavasti:

         6 artiklan 2 a kohta

         Muutetaan 2 a kohta seuraavasti:

         ”2 a.   Hallinnollinen komitea valtuuttaa kansainvälisen organisaation vastaamaan kansainvälisen vakuusjärjestelmän tehokkaasta järjestämisestä ja toiminnasta. Lupa myönnetään edellyttäen, että organisaatio täyttää liitteen 9 kolmannessa osassa määrätyt edellytykset ja vaatimukset. Hallinnollinen komitea voi kumota luvan, jos näitä edellytyksiä ja vaatimuksia ei enää täytetä.”

      Lisätään liitteeseen 9 uusi kolmas osa seuraavasti:

         Liite 9, uusi kolmas osa

         Lisätään uusi kolmas osa seuraavasti:

         ”Kansainvälisen organisaation valtuuttaminen 6 artiklan mukaisesti vastaamaan kansainvälisen vakuusjärjestelmän tehokkaasta järjestämisestä ja toiminnasta sekä painamaan ja jakamaan TIR-carnet’ita
         Edellytykset ja vaatimukset

                     1.

                     Edellytykset ja vaatimukset, jotka kansainvälisen organisaation on täytettävä, jotta hallinnollinen komitea voisi 6 artiklan 2 a kohdan mukaisesti valtuuttaa sen vastaamaan kansainvälisen vakuusjärjestelmän tehokkaasta järjestämisestä ja toiminnasta sekä painamaan ja jakamaan TIR-carnet’ita, ovat seuraavat:

                                 a)

                                 todisteet vankasta ammatillisesta pätevyydestä ja vakavaraisuudesta, joita kansainvälisen vakuusjärjestelmän tehokkaasta järjestämisestä ja toiminnasta vastaaminen edellyttää, sekä organisatoriset valmiudet täyttää yleissopimuksen mukaiset velvollisuudet toimittamalla kansainvälisesti tunnustettujen riippumattomien tarkastajien asianmukaisesti tarkastama konsernitilipäätös vuosittain;

                                 b)

                                 ei tulli- tai verolainsäädännön vakavia tai toistuvia rikkomisia.

                     2.

                     Luvan mukaisesti kansainvälisen organisaation on

                                 a)

                                 toimitettava kansallisten jäsenyhdistystensä välityksellä TIR-yleissopimuksen sopimuspuolille oikeaksi todistetut jäljennökset yleisvakuutta koskevasta sopimuksesta ja todisteet vakuuden kattavuudesta;

                                 b)

                                 annettava TIR-yleissopimuksen toimivaltaisille elimille tiedot säännöistä ja menettelyistä, joiden mukaisesti kansalliset yhdistykset saavat antaa TIR-carnet’ita;

                                 c)

                                 annettava TIR-yleissopimuksen toimivaltaisille elimille vuosittain tiedot vaatimuksista, jotka on tehty, joiden käsittely on kesken tai jotka ovat johtaneet maksuun tai muunlaiseen ratkaisuun;

                                 d)

                                 annettava TIR-yleissopimuksen toimivaltaisille elimille täydelliset ja kattavat tiedot TIR-järjestelmän toiminnasta ja erityisesti – mutta ei yksinomaan – ajantasaiset ja perustellut tiedot suuntauksista sellaisten TIR-toimenpiteiden lukumäärissä, joita ei ole saatettu päätökseen, sekä vaatimuksista, jotka on tehty, joiden käsittely on kesken tai jotka ovat johtaneet maksuun tai muunlaiseen ratkaisuun, jos tällaiset vaatimukset voivat antaa aihetta epäillä TIR-järjestelmän toiminnan asianmukaisuutta tai vaikeuttaa sen kansainvälisen vakuusjärjestelmän toiminnan jatkuvuutta;

                                 e)

                                 annettava TIR-yleissopimuksen toimivaltaisille elimille tilastotietoja kullekin sopimuspuolelle jaettujen TIR-carnet’iden lukumäärästä tyypeittäin;

                                 f)

                                 annettava TIR:n toimeenpanevalle neuvostolle yksityiskohtaiset tiedot kansainvälisen organisaation TIR-carnet’n kuhunkin tyyppiin soveltamasta jakeluhinnasta;

                                 g)

                                 toteutettava kaikki mahdolliset toimet TIR-carnet’iden väärentämisriskin vähentämiseksi;

                                 h)

                                 toteutettava asianmukaisia korjaavia toimia tapauksissa, joissa havaitaan TIR-carnet’isiin liittyviä virheitä tai puutteita, sekä ilmoitettava näistä TIR:n toimeenpanevalle neuvostolle;

                                 j)

                                 osallistuttava tapausten käsittelyyn täysimittaisesti silloin, kun TIR:n toimeenpaneva neuvosto joutuu ratkaisemaan erimielisyyksiä;

                                 k)

                                 varmistettava, että mahdolliset ongelmat, joihin liittyy TIR-yleissopimuksen soveltamista koskevaa petollista toimintaa tai muita vaikeuksia, tuodaan viipymättä TIR:n toimeenpanevan neuvoston tietoon;

                                 l)

                                 hallinnoitava TIR-carnet’iden valvontajärjestelmää, josta määrätään TIR-yleissopimuksen liitteessä 10, yhdessä kansainväliseen organisaatioon kuuluvien kansallisten takaajayhdistysten ja tulliviranomaisten kanssa sekä ilmoitettava sopimuspuolille ja yleissopimuksen toimivaltaisille elimille järjestelmässä havaituista ongelmista;

                                 m)

                                 annettava TIR-yleissopimuksen toimivaltaisille elimille tilastotietoja sekä tietoja siitä, miten sopimuspuolet suoriutuvat liitteessä 10 määrätyn valvontajärjestelmän osalta;

                                 n)

                                 tehtävä viimeistään kaksi kuukautta ennen yleissopimuksen 6 artiklan 2 a kohdan mukaisesti myönnetyn luvan alustavaa voimaatulopäivää tai uusimista hallinnollisen komitean valtuuttaman ja sen nimissä toimivan Yhdistyneiden kansakuntien Euroopan talouskomission sihteeristön kanssa kirjallinen sopimus, johon on sisällyttävä kansainvälisen organisaation sille tässä kohdassa määrättyjen tehtävien hyväksyntä.

                     3.

                     Kun takaajayhdistys ilmoittaa kansainväliselle organisaatiolle maksuvaatimuksesta, organisaation on ilmoitettava vaatimusta koskeva kantansa takaajayhdistykselle kolmen (3) kuukauden kuluessa.

                     4.

                     Kansainvälisen organisaation yleissopimuksen mukaisesti joko suoraan tai välillisesti saamia kaikkia tietoja, jotka ovat luonteeltaan luottamuksellisia tai annettu luottamuksellisesti, koskee salassapitovelvollisuus, ja niitä ei saa käyttää tai käsitellä kaupallisiin tarkoituksiin eikä mihinkään muihin tarkoituksiin kuin siihen, jota varten ne on annettu, tai antaa niitä kenellekään ulkopuoliselle ilman tiedot antaneen henkilön tai viranomaisen nimenomaista suostumusta. Tällaisia tietoja voi kuitenkin antaa lupaa pyytämättä yleissopimuksen sopimuspuolten toimivaltaisille viranomaisille, jos se on kansallisen tai kansainvälisen oikeuden säännösten mukaisesti tai oikeuskäsittelyjen yhteydessä sallittua tai vaadittua. Tietojen luovuttamisessa tai toimittamisessa on kaikilta osin noudatettava voimassa olevia tietosuojaa koskevia säännöksiä.

                     5.

                     Hallinnollisella komitealla on oikeus peruuttaa 6 artiklan 2 a kohdan mukaisesti myönnetty lupa, jos edellä tarkoitettuja edellytyksiä ja vaatimuksia ei noudateta. Jos hallinnollinen komitea päättää peruuttaa luvan, päätös tulee voimaan aikaisintaan kuuden (6) kuukauden kuluttua peruuttamisesta.

                     6.

                     Kansainvälisen organisaation edellä esitettyjen ehtojen mukainen lupa ei vaikuta kyseisen organisaation velvoitteisiin ja vastuisiin, jotka perustuvat yleissopimukseen.”


title: Komission päätös (EU) 2017/1003, annettu 13 päivänä kesäkuuta 2017, Italiassa elo- ja lokakuussa 2016 tapahtuneiden maanjäristysten uhreille vastikkeetta jaettaviksi tarkoitettujen tavaroiden tai heidän käyttöönsä vastikkeetta annettaviksi tarkoitettujen tavaroiden tullittomasta tuonnista (tiedoksiannettu numerolla C(2017) 3865)

text:
               15.6.2017

               FI

               Euroopan unionin virallinen lehti

               L 152/3

         KOMISSION PÄÄTÖS (EU) 2017/1003,
   annettu 13 päivänä kesäkuuta 2017,
   Italiassa elo- ja lokakuussa 2016 tapahtuneiden maanjäristysten uhreille vastikkeetta jaettaviksi tarkoitettujen tavaroiden tai heidän käyttöönsä vastikkeetta annettaviksi tarkoitettujen tavaroiden tullittomasta tuonnista

         (tiedoksiannettu numerolla C(2017) 3865)

   (Ainoastaan italiankielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön tullittomuusjärjestelmän luomisesta 16 päivänä marraskuuta 2009 annetun neuvoston asetuksen (EY) N:o 1186/2009 (1) ja erityisesti sen 76 artiklan,
   ottaa huomioon 14 päivänä maaliskuuta 2017 päivätyn Italian tasavallan pyynnön saada tuoda tullitta tavaroita, jotka on tarkoitettu annettaviksi vastikkeetta Italiassa elo- ja lokakuussa 2016 tapahtuneiden maanjäristysten uhrien käyttöön,
   sekä katsoo seuraavaa:

               (1)

               Italiassa 24 päivänä elokuuta sekä 26 ja 30 päivänä lokakuuta 2016 tapahtuneet maanjäristykset ovat asetuksen (EY) N:o 1186/2009 XVII luvun C jaksossa tarkoitettuja katastrofeja. Sen vuoksi on syytä antaa lupa sellaisten tavaroiden tullittomaan tuontiin, jotka täyttävät mainitun asetuksen 74–80 artiklassa säädetyt vaatimukset.

               (2)

               Italian tasavallan olisi ilmoitettava komissiolle Italiassa vuonna 2016 tapahtuneiden maanjäristysten uhreille ilman tulleja tuotavien eri tavaroiden luonne ja paljous, kyseisten tavaroiden jakeluun tai käyttöön antamiseen hyväksymänsä järjestöt sekä toteuttamansa toimenpiteet, joilla estetään kyseisten tavaroiden käyttö muuhun kuin näiden uhrien katastrofiapuun.

               (3)

               Tullittomuus olisi myönnettävä ensimmäisen maanjäristyksen tapahtumispäivästä alkaen tapahtuneelle tuonnille.

               (4)

               Muita jäsenvaltioita on kuultu asetuksen (EY) N:o 1186/2009 76 artiklan mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   1.   Tavarat saadaan tuoda asetuksen (EY) N:o 1186/2009 2 artiklan 1 kohdan a alakohdan mukaisesti tuontitullitta, kun seuraavat edellytykset täyttyvät:

               a)

               tavarat on tarkoitettu johonkin seuraavista käyttötarkoituksista:

                           i)

                           c alakohdassa tarkoitettujen elinten ja järjestöjen suorittama tavaroiden vastikkeeton jakelu Italiassa vuonna 2016 tapahtuneiden maanjäristysten uhreille;

                           ii)

                           tavaroiden antaminen vastikkeetta kyseisten uhrien käyttöön tavaroiden pysyessä kyseessä olevien järjestöjen omaisuutena;

               b)

               tavarat täyttävät asetuksen (EY) N:o 1186/2009 75, 78 ja 79 artiklassa säädetyt vaatimukset;

               c)

               Italian toimivaltaisten viranomaisten hyväksymät valtion elimet tai järjestöt tuovat tavarat niiden vapaaseen liikkeeseen luovutusta varten.

         2.   Tavarat saadaan tuoda asetuksen (EY) N:o 1186/2009 2 artiklan 1 kohdan a alakohdan mukaisesti tullitta myös silloin, kun katastrofiapujärjestöt ovat tuoneet tavarat niiden vapaaseen liikkeeseen luovutusta varten täyttääkseen tarpeensa Italiassa vuonna 2016 tapahtuneiden maanjäristysten uhreille annettavan katastrofiavun aikana.
   2 artikla
   Italian tasavallan on viimeistään 30 päivänä syyskuuta 2017 annettava seuraavat tiedot komissiolle:

               a)

               luettelo 1 artiklan 1 kohdassa tarkoitetuista hyväksytyistä järjestöistä;

               b)

               tiedot 1 artiklan nojalla tullitta tuotujen eri tavaroiden luonteesta ja paljoudesta;

               c)

               toimenpiteet, jotka on toteutettu sen varmistamiseksi, että tämän päätöksen soveltamisalaan kuuluvat tavarat noudattavat asetuksen (EY) N:o 1186/2009 78, 79 ja 80 artiklan säännöksiä.

         3 artikla
   Edellä 1 artiklaa sovelletaan 24 päivän elokuuta 2016 ja 30 päivän kesäkuuta 2017 välisenä aikana tapahtuvaan tuontiin.
   4 artikla
   Tämä päätös on osoitettu Italian tasavallalle.

      Tehty Brysselissä 13 päivänä kesäkuuta 2017.

            Komission puolesta

         Pierre MOSCOVICI

            Komission jäsen

      (1)  EUVL L 324, 10.12.2009, s. 23.


title: 2009/872/EY: Komission päätös, tehty 30 päivänä marraskuuta 2009 , harvinaisia sairauksia käsittelevän Euroopan unionin asiantuntijakomitean perustamisesta

text:
               2.12.2009

               FI

               Euroopan unionin virallinen lehti

               L 315/18

      KOMISSION PÄÄTÖS,
   tehty 30 päivänä marraskuuta 2009,
   harvinaisia sairauksia käsittelevän Euroopan unionin asiantuntijakomitean perustamisesta
   (2009/872/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen ja erityisesti sen 152 artiklan,
   sekä katsoo seuraavaa:

               (1)

               Euroopan komissio antoi 23 päivänä lokakuuta 2007 valkoisen kirjan ”Yhdessä terveyden hyväksi: EU:n strateginen toimintamalli vuosiksi 2008–2013” (1), jossa kehitellään EU:n terveysstrategiaa ja annetaan harvinaisille sairauksille prioriteettiasema.

               (2)

               Euroopan parlamentti ja neuvosto antoivat samana päivänä eli 23 päivänä lokakuuta 2007 neuvoston päätöksen N:o 1350/2007/EY toisesta terveysalan yhteisön toimintaohjelmasta (2008–2013) (2). Kyseisen päätöksen 7 artiklan 2 kohdan ja sen liitteen mukaan terveystiedon ja -tietouden tuottamiseen ja levitykseen liittyvät toimet pannaan täytäntöön jäsenvaltioiden kanssa tiiviissä yhteistyössä, jota varten kehitetään erilaisia konsultaatiomekanismeja ja osallistumismuotoja.

               (3)

               Euroopan komissio antoi 11 päivänä marraskuuta 2008 Euroopan parlamentille, neuvostolle, talous- ja sosiaalikomitealle sekä alueiden komitealle komission tiedonannon ”Harvinaiset sairaudet: Euroopan haasteet” (3). jäljempänä ’komission tiedonanto’, sekä 8 päivänä kesäkuuta 2009 neuvoston suosituksen toimista harvinaisten sairauksien alalla (4), jäljempänä ’neuvoston suositus’.

               (4)

               Yhteisön toimien valmistelu ja täytäntöönpano harvinaisten sairauksien alalla edellyttää tiivistä yhteistyötä alaan jäsenvaltioissa erikoistuneiden elinten ja muiden asiasta kiinnostuneiden kanssa.

               (5)

               Edellä tarkoitettujen elinten, Euroopan komission tukemien tutkimushankkeiden ja muiden kansanterveydellisten hankkeiden hankevastaavien sekä alalla toimivien sidosryhmien säännöllistä keskinäistä konsultaatiota varten on luotava puitteet.

               (6)

               Tällaisten puitteiden tarve tuotiin esiin harvinaisista sairauksista annetussa komission tiedonannossa KOM(2008) 679 lopullinen. Komission tiedonannon 7 kohdassa suositetaan, että harvinaisia sairauksia käsittelevän EU:n neuvoa-antavan komitean olisi avustettava Euroopan komissiota.

               (7)

               Komitea ei toimi menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyssä neuvoston päätöksessä 1999/468/EY (5) tarkoitettuna komiteana.

         ON PÄÄTTÄNYT SEURAAVAA:
   1 artikla
   Euroopan komissio perustaa harvinaisia sairauksia käsittelevän asiantuntijakomitean, jäljempänä ’komitea’.
   2 artikla
   1.   Komitean tehtävänä on avustaa Euroopan komissiota yleisen edun nimissä harvinaisten sairauksien alaan liittyvien yhteisön toimien laatimisessa ja toteuttamisessa sekä vauhdittaa kokemusten, politiikkojen ja käytänteiden vaihtoa jäsenvaltioiden ja alan eri toimijoiden välillä.
   2.   Komitean tehtäviin eivät kuulu seuraavat asiat: harvinaislääkkeistä 16 päivänä joulukuuta 1999 annetun Euroopan parlamentin ja neuvoston asetuksen (EY) N:o 141/2000 (6) soveltamisalaan kuuluvat asiat, kyseisen asetuksen 4 artiklassa perustetun harvinaislääkkeitä käsittelevän komitean (COMP) tehtäviin kuuluvat asiat, eivätkä asiat, jotka kuuluvat neuvoston päätöksellä N:o 75/320/ETY (7) perustetun farmasian komitean tehtäviin.
   3.   Edellä 1 kohdassa tarkoitettujen toimenpiteiden toteuttamiseksi komitea

               a)

               avustaa Euroopan komissiota yhteisön ja kansallisella tasolla toteutettujen harvinaisia sairauksia koskevien toimenpiteiden seurannassa, arvioinnissa ja tulosten jakamisessa;

               b)

               osallistuu yhteisön toimintaohjelmien täytäntöönpanoon alan toimissa, erityisesti tarkastelemalla niiden tuloksia ja ehdottamalla parannuksia toteutettuihin toimiin;

               c)

               osallistuu komission tiedonannon ja neuvoston suosituksen täytäntöönpanoa koskevien komission raporttien valmisteluun;

               d)

               antaa Euroopan komission pyynnöstä tai omasta aloitteestaan lausuntoja, suosituksia tai raportteja komissiolle;

               e)

               avustaa Euroopan komissiota harvinaisia sairauksia koskevassa kansainvälisessä yhteistyössä;

               f)

               avustaa Euroopan komissiota tiedonannossa ja neuvoston suosituksessa määriteltyjen suuntaviivojen, suositusten ja muiden toimien laatimisessa;

               g)

               tuottaa toimistaan vuosikertomuksen Euroopan komissiolle.

         4.   Työryhmä laatii oman työjärjestyksensä, jonka Euroopan komissio hyväksyy.
   3 artikla
   1.   Komiteassa on 51 jäsentä ja vastaava määrä varajäseniä seuraavasti:

               a)

               yksi edustaja jäsenvaltiota kohti harvinaisista sairauksista vastuussa olevista ministeriöistä tai virastoista; tämän edustajan nimeää kunkin jäsenvaltion hallitus;

               b)

               neljä edustajaa potilasjärjestöistä;

               c)

               neljä edustajaa lääketeollisuudesta;

               d)

               yhdeksän edustajaa käynnissä olevista ja/tai päättyneistä yhteisön hankkeista harvinaisten sairauksien alalla, joita rahoitetaan yhteisön terveyden alan toimista (8), mukaan lukien kolme jäsentä harvinaisia sairauksia koskevan eurooppalaisen osaamisen pilottiverkosta;

               e)

               kuusi edustajaa käynnissä olevista ja/tai päättyneistä harvinaisia sairauksia koskevista hankkeista, joita rahoitetaan yhteisön tutkimusta ja teknologista kehitystä koskevista puiteohjelmista (9);

               f)

               yksi edustaja tautien ehkäisyn ja valvonnan eurooppalaisesta keskuksesta, jonka tehtävään, joka on vahvistettu tautien ehkäisyn ja valvonnan eurooppalaisen keskuksen perustamisesta 21 päivänä huhtikuuta 2004 annetun Euroopan parlamentin ja neuvoston (EY) 851/2004 (10) mukaisesti, sisältyy kehittyviä harvinaisia infektiotauteja koskevia toimia.

         Komissio voi kyseisten valtioiden hallitusten pyynnöstä päättää ottaa komitean kokoonpanoon yhden edustajan kustakin Euroopan talousalueesta tehdyn sopimuksen osapuolina olevista EFTA-valtioista; tämä edustaja olisi harvinaisista sairauksista vastaavan valtion viraston edustaja ja hänet nimeää kyseinen valtio.
   2.   Euroopan komission edustajat, Euroopan lääkeviraston (EMEA) edustajat sekä harvinaislääkkeitä käsittelevän komitean (COMP) puheenjohtaja tai varapuheenjohtaja voivat osallistua komitean kokouksiin.
   3.   Kansainvälisten ja ammatillisten järjestöjen sekä muiden harvinaisten sairauksien alalla toimivien järjestöjen edustajille, jotka toimittavat Euroopan komissiolle asianmukaisesti perustellun pyynnön, voidaan myöntää tarkkailijan asema.
   4.   Sen jälkeen, kun ehdokkaita koskeva kiinnostuksenilmaisupyyntö on julkaistu Euroopan unionin virallisessa lehdessä ja Euroopan komission verkkosivulla, Euroopan komissio nimeää komitean jäsenet sopivia ehdokkaita koskevan luettelon 1 kohdan b)–e)-ryhmiä vastaavasti. Kiinnostuksenilmaisupyynnössä ilmoitetaan komitean jäseneltä vaadittava pätevyys sekä muut edellytykset. Kaikki komitean jäsenet sitoutuvat toimimaan yleisen edun nimissä.
   5.   Ryhmiä b)–e) vastaavat komitean jäsenet sitoutuvat olemaan toiminnassaan riippumattomia. Toimiessaan komitean jäseninä he eivät voi ottaa vastaan ohjeita heidät lähettäneeltä elimeltä.
   4 artikla
   Komitean jäsenten toimikausi on kolme vuotta ja se voidaan uusia. Komitean jäsenet toimivat virassa siihen asti, kunnes heidät vaihdetaan.
   Jäsenen virkakausi päättyy ennen kolmivuotiskauden päättymistä, jos hän eroaa komiteasta; jos hänen jäsenyytensä organisaatiossa, jota hän edustaa, päättyy; jos hän on pysyvästi kykenemätön osallistumaan kokouksiin; jos hän ei pysty ottamaan tehokkaasti osaa asioiden käsittelyyn; jos Euroopan yhteisön perustamissopimuksen 287 artiklassa määrätyt edellytykset eivät täyty tai jos jäsen ei toistuvasti täytä kiinnostuksenilmoituspyynnössä edellytettyjä pätevyysvaatimuksia ja muita edellytyksiä. Jäsenen virkakausi voi päättyä myös siinä tapauksessa, että hänet nimittänyt organisaatio pyytää hänen vaihtamistaan.
   Jäsenet, joiden virkakausi päättyy ennen kolmivuotiskauden päättymistä, voidaan vaihtaa toimeksiannon jäljellä olevaksi kaudeksi.
   5 artikla
   1.   Komitea valitsee 10 artiklassa säädetyn menettelyn mukaisesti komitean eri jäsenryhmistä puheenjohtajan ja kolme varapuheenjohtajaa, joiden virkakausi kestää yhden vuoden. Varapuheenjohtajat toimivat puheenjohtajana puheenjohtajan poissa ollessa.
   2.   Puheenjohtaja ja varapuheenjohtajat muodostavat yhdessä Euroopan komission edustajan kanssa komitean puheenjohtajiston, jonka tehtävänä on valmistella komitean työtä.
   3.   Euroopan komissio vastaa komitean sihteeristöpalveluista. Euroopan komissio laatii komitean kokousten pöytäkirjat.
   6 artikla
   Komitean puheenjohtajisto voi kutsua komitean työskentelyyn osallistuvaksi ulkopuoliseksi asiantuntijaksi kenet tahansa henkilön, jolla on erityistä asiantuntemusta esityslistalla olevasta asiasta.
   Ulkopuoliset asiantuntijat ottavat osaa ainoastaan sen asian käsittelyyn, jota varten heidät on kutsuttu.
   7 artikla
   1.   Komitea voi perustaa väliaikaisia työryhmiä. Väliaikaisia työryhmiä voidaan perustaa erityisesti tilapäis- tai ad-hoc-työskentelyä varten, jolloin työryhmän tehtävänä on valmistella tieteellisiä ehdotuksia tieteellisistä erityiskysymyksistä tai vastauksia komiteassa esiin tulleisiin tiedealan erityiskysymyksiin.
   2.   Työryhmät koostuvat erityisasiantuntemuksen mukaan valituista ulkopuolisista asiantuntijoista.
   3.   Komitea hyväksyy kullekin työryhmälle toimeksiannon, jossa ilmoitetaan työryhmän tavoitteet, kokoonpano, tapaamistiheys ja toiminnan kesto.
   4.   Komitea voi lausuntojen valmistelua varten nimetä komitean jäsenistä tai ulkopuolisista asiantuntijoista esittelijän, jonka tehtävänä on laatia komitean työjärjestyksen mukaisia raportteja.
   5.   Komitea voi nimetä yhden tai useamman komitean jäsenen Euroopan komission asiantuntijaryhmien toiminnan tarkkailijaksi.
   8 artikla
   Jäsenen tehtäviin ei saa liittyä palkkiota. Euroopan komissio korvaa voimassa olevien hallinnollisten sääntöjen mukaisesti komitean ja 7 artiklan nojalla perustettujen työryhmien kokouksiin liittyvät matka- ja oleskelukulut.
   Edellä 6 ja 7 artiklan nojalla hyväksytyt toimenpiteet, joilla on vaikutuksia Euroopan yhteisöjen talousarvioon, toimitetaan Euroopan komission hyväksyttäviksi etukäteen ja pannaan täytäntöön Euroopan yhteisöjen yleiseen talousarvioon sovellettavan varainhoitoasetuksen mukaisesti.
   9 artikla
   Euroopan komissio kutsuu komitean koolle ja komitea kokoontuu komission tiloissa. Komitea kokoontuu vähintään kolme kertaa vuodessa.
   10 artikla
   1.   Komitea on päätösvaltainen antamaan lausuntoja, raportteja tai suosituksia, kun sen jäsenmäärästä kaksi kolmasosaa on läsnä.
   2.   Komitea antaa tieteelliset lausunnot, raportit ja suositukset yksimielisesti, jos se on mahdollista. Jos yksimielisyyttä ei saavuteta, lausunto hyväksytään läsnä olevien komitean jäsenten määräenemmistöllä.
   3.   Euroopan komissio voi pyytäessään komitean lausuntoa tai suositusta asettaa määräajan, jonka kuluessa lausunto on annettava.
   4.   Komiteassa edustettuina olevien ryhmien ilmaisemat kannat kirjataan pöytäkirjaan, joka toimitetaan komissiolle. Jos komitea hyväksyy pyydetyn lausunnon yksimielisesti, se laatii asiasta yhteiset päätelmät, jotka liitetään pöytäkirjaan.
   5.   Sihteeristö voi toimittaa lausunto- ja suositusluonnokset puheenjohtajan hyväksymisen jälkeen komitealle, joka hyväksyy ne komitean työjärjestyksessä esitettyä kirjallista menettelyä noudattaen. Kirjallinen menettely olisi kuitenkin mahdollisuuksien mukaan rajoitettava kokousohjelman ulkopuolella esiin tulleisiin kiireellisiin tapauksiin.
   11 artikla
   Rajoittamatta perustamissopimuksen 287 artiklaa komitean jäsenet eivät saa paljastaa komitean tai sen alaryhmien tai työryhmien työskentelyn yhteydessä saamiaan tietoja, jos Euroopan komissio on ilmoittanut, että pyydetty lausunto tai asian käsittely koskee luottamuksellista asiaa.
   Vain komitean jäsenet ja komission edustajat osallistuvat kokouksiin edellä tarkoitetuissa tapauksissa.
   12 artikla
   Tämä komitea korvaa yhteisön kansanterveysalan toimintaohjelman (2003–2008) toteuttamista koskevan vuoden 2004 työsuunnitelman ja avustuksia koskevan vuosittaisen työohjelman hyväksymisestä 25 päivänä helmikuuta 2004 tehdyn komission päätöksen 2004/192/EY (11) nojalla perustetun nykyisen harvinaisia sairauksia käsittelevän Euroopan unionin työryhmän.

      Tehty Brysselissä 30 päivänä marraskuuta 2009.

            Komission puolesta

         Androulla VASSILIOU

            Komission jäsen

      (1)  KOM(2007) 630 lopullinen, 23.10.2007.

      (2)  EUVL L 301, 20.11.2007, s. 3.

      (3)  KOM(2008) 679 lopullinen, 11.11.2008.

      (4)  EUVL C 151, 3.7.2009, s. 7.

      (5)  EYVL L 184, 17.7.1999, s. 23.

      (6)  EYVL L 18, 22.1.2000, s. 1.

      (7)  EYVL L 147, 9.6.1975, s. 23.

      (8)  EYVL L 155, 22.6.1999, s. 1, EYVL L 271, 9.10.2002, s. 1, EUVL L 301, 20.11.2007.

      (9)  EUVL L 412, 30.12.2006, s. 1.

      (10)  EUVL L 142, 30.4.2004, s. 1.

      (11)  EUVL L 60, 27.2.2004, s. 58.


title: 2010/92/YUTP: Neuvoston päätös 2010/92/YUTP, annettu 15 päivänä helmikuuta 2010 , Zimbabween kohdistettavien rajoittavien toimenpiteiden voimassaolon jatkamisesta

text:
               16.2.2010

               FI

               Euroopan unionin virallinen lehti

               L 41/6

         NEUVOSTON PÄÄTÖS 2010/92/YUTP,
   annettu 15 päivänä helmikuuta 2010,
   Zimbabween kohdistettavien rajoittavien toimenpiteiden voimassaolon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 19 päivänä helmikuuta 2004 yhteisen kannan 2004/161/YUTP (1), jolla jatkettiin Zimbabween kohdistettujen rajoittavien toimenpiteiden voimassaoloa.

               (2)

               Neuvoston yhteisen kannan 2004/161/YUTP voimassaoloa jatkettiin 20 päivään helmikuuta 2010tammikuun 26 päivänä 2009 hyväksytyllä yhteisellä kannalla 2009/68/YUTP (2).

               (3)

               Ottaen huomioon Zimbabwen tilanteen ja erityisesti sen, ettei syyskuussa 2008 allekirjoitetun poliittisen kokonaissopimuksen täytäntöönpanossa ole edistytty, yhteisessä kannassa 2004/161/YUTP vahvistettujen rajoittavien toimenpiteiden voimassaoloa olisi jatkettava edelleen 12 kuukaudella.

               (4)

               Enää ei kuitenkaan ole perusteltua pitää tiettyjä henkilöitä ja yhteisöjä luettelossa niistä henkilöistä, yhteisöistä ja elimistä, joihin yhteistä kantaa 2004/161/YUTP sovelletaan. Yhteisen kannan 2004/161/YUTP liitteessä oleva luettelo olisi muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Jatketaan yhteisessä kannassa 2004/161/YUTP vahvistettujen rajoittavien toimenpiteiden voimassaoloa 20 päivään helmikuuta 2011.
   2 artikla
   Poistetaan tämän päätöksen liitteessä mainitut henkilöt ja yhteisöt yhteisen kannan 2004/161/YUTP liitteessä olevasta luettelosta.
   3 artikla
   Tämä päätös tulee voimaan päivänä, jona se hyväksytään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 15 päivänä helmikuuta 2010.

            Neuvoston puolesta

            Puheenjohtaja

         Á. GABILONDO

      (1)  EUVL L 50, 20.2.2004, s. 66.

      (2)  EUVL L 23, 27.1.2009, s. 43.

      LIITE

         Tämän päätöksen 2 artiklassa tarkoitetut henkilöt ja yhteisöt

      I   HENKILÖT

                  nro 3

                  Al Shanfari, Thamer Bin

                  nro 39

                  Dabengwa, Dumiso

                  nro 54

                  Hove, Richard

                  nro 57

                  Jangara (myös Changara), Thomsen

                  nro 113

                  Msika, Joseph W.

                  nro 203

                  Zvinavashe, Vitalis

            II   YHTEISÖT

                  nro 16

                  Industrial Development Corporation of Zimbabwe

                  nro 17

                  Intermarket Holdings Ltd

                  nro 22

                  Oryx Diamonds Ltd (myös Oryx Natural Resources)

                  nro 27

                  Scotfin Ltd

                  nro 33

                  ZB Financial Holdings Ltd (myös Finhold)

                  nro 34

                  ZB Holdings Ltd

                  nro 37

                  Zimbabwe Iron and Steel Company (myös Zisco, Ziscosteel)

                  nro 39

                  Zimre Holdings Ltd

                  nro 40

                  Zimre Reinsurance Company (PVT) Ltd